open-index/open-wikipedia-markdown huggingface dataset:
Emylia Rosnaida

Datin **Emylia Rosnaida Abdul Hamid** (lahir 21 September 1976) ialah seorang bekas pelakon dan model wanita Malaysia. Beliau merupakan kakak kepada pelakon, Emelda Rosmila dan isteri kepada Dato' AC Mizal.

## Kehidupan awal
Emylia Rosnaida dilahirkan di Batu Gajah, Perak. Beliau merupakan anak sulung daripada dua beradik kepada ibu bapanya, Rokiah Ibrahim dan Abdul Hamid Md. Ally serta berdarah kacukan Melayu-Pakistan. Adiknya ialah Emelda Rosmila, juga bergiat aktif dalam bidang lakonan. Beliau berkelulusan Sijil Pelajaran Malaysia (SPM).

## Kerjaya
Emylia memulakan kerjaya awalnya sebagai pramugari di Penerbangan Malaysia (MAS). Selepas menamatkan kerjayanya di MAS, beliau memutuskan untuk memulakan kerjaya sebagai artis dengan mengambil bahagian dalam pertandingan Dewi Remaja 1994/1995 (yang turut disertai oleh Rozita Che Wan), namun beliau menarik diri di pusingan akhir. Selain itu, Emylia juga pernah menyertai Miss Malaysia Tourism 1994 dan berjaya memenangi tempat pertama yang melayakkan beliau untuk mewakili Malaysia dalam pertandingan ratu cantik antarabangsa Miss Tourism International 1994. Pada akhir pertandingan tersebut beliau telah mendapat tempat kedua kepada perwakilan dari Australia, Michelle Leigh Holmes.

Kerjaya lakonannya bermula apabila beliau ditawarkan berlakon dalam filem *[[Cinta Metropolitan]]* (1996) yang dibintangi oleh kumpulan KRU. Dalam filem ini, beliau memegang watak sebagai Azlin.

Selain itu, beliau dan suaminya, AC Mizal menubuhkan Emac Vision mengkhususkan kepada penerbitan filem dan televisyen dengan kerjasama Datuk Jamaluddin Ahmad yang berkhidmat sebagai pengerusi.

## Kehidupan peribadi
Beliau berkahwin dengan bekas ahli kumpulan 4U2C, AC Mizal pada 10 Oktober 2002. Beliau dikurniakan dua anak, iaitu Muhammad Reeve Damien dan Fea Eryssa. Selepas perkahwinannya dengan AC, beliau memutuskan untuk memperlahankan kerjaya seninya dan sejak itu tidak aktif lagi dalam industri hiburan, sebaliknya memilih untuk bergiat aktif di belakang tabir.

## Filemografi

### Filem

### Telefilem

### Drama

### Televisyen

## Rujukan

## Pautan luar
*
Senarai Juara Carta Pujaan 10 RTM 1992

**[[Carta Pujaan 10 RTM]]** diaudit dan dikelolakan oleh Radio 1 dibawah seliaan juruhebah Zazmie Mohd Zain  dari tahun 1988 hingga 1996. Ia menampilkan turutan carta lagu-lagu popular yang dihitung daripada jumlah permintaan lagu oleh  pendengar rangkaian Radio Televisyen Malaysia seluruh negara pada skala mingguan . 

Carta ini kembali dijenamakan semula oleh RTM pada tahun 2000.

## Turutan Juara Carta Pujaan 10

Berikut adalah turutan juara carta mingguan Pujaan 10 bagi tahun 1992. 

## Rujukan
Senarai istana kota di Liechtenstein

Ini adalah **senarai [[istana]] di [[Liechtenstein]]**.

*Istana Gutenberg, Balzers
*Obere Burg (Burg Neu-Schellenberg), Schellenberg
*Untere Burg (Burg Alt-Schellenberg), Schellenberg
*Istana Schalun (Wildschloss), Vaduz 
*Istana Vaduz, Vaduz

## Lihat juga
*Senarai istana kota

## Rujukan

## Pautan luar
*Gambaran keseluruhan istana di Kerajaan Liechtenstein **(dalam bahasa Jerman)**
*Photos of Luxembourg and Liechtenstein Castles
Surat

**Surat** () adalah sarana komunikasi yang bertulis mengandungi maklumat yang dikirimkan dari penulis yang menghantar kepada yang menerima. Maklumat terkandung dalam surat ini boleh berupa pengantar, pemberitahuan atau berita, tugasan, permintaan, perjanjian, pesanan, perintah, laporan dan putusan tanpa mengira kesesuaian masa. Selain itu, surat juga dapat berisi peringatan, teguran, dan penghargaan.

Surat boleh disampaikan melalui suatu perkhidmatan pos yang menghantarkan kepada alamat ditujukan bertulis atas suatu sampul surat dilekatkan kepingan bukti pembayaran kepada pejabat penghantar ini.

## Lihat juga
* Persuratan
* Surat berantai
* Surat elektronik

## Rujukan

;Sumber utama
*
Smart Axiata

**Smart Axiata Company Limited**, DBA **Smart** (dahulunya dikenali sebagai **Smart Mobile**) yang dimiliki oleh **Hello Axiata**, ialah penyedia perkhidmatan telekomunikasi Kemboja.

Pada 2015, Smart melancarkan perkhidmatan Smart Music, menandatangani ramai pemuzik asal eksklusif ke platform penstriman mereka. Smart kini merupakan salah satu penyokong terbesar Pergerakan Muzik Asal baharu di Kemboja.

## Rujukan
Mahfuz Roslan

**Mahfuz bin Roslan** ialah seorang ahli politik di Malaysia. Beliau telah dilantik sebagai Ketua Dewan Pemuda PAS Negeri Sembilan sejak 2021. Beliau pernah menjadi calon di Parlimen Port Dickson dalam pilihan raya umum Malaysia 2018, namun tewas. Mahfuz juga merupakan pengasas Pondok Moden Darul Solah yang terletak di Bukit Pelanduk, Port Dickson.

## Keputusan pilihan raya

## Rujukan
Gila-Gila Cinta

***Gila-Gila Cinta*** ialah sebuah siri drama televisyen Malaysia 2021 arahan oleh Emi Suffian, di bintangi oleh Zaki Azeman, Dayang Areeda dan Afiera Riana. Siri ini memulakan tayangan di TV3 di bawah Slot Lestary pada 8 Disember 2021 menggantikan siri drama Diari Seorang Suami.  Siri ini juga turut ditayangkan menerusi laman penstriman Disney+ Hotstar.

## Sinopsis
Afira bakal mendirikan rumah tangga bersama teman lelakinya Ben. Afira seorang agen insurans terbaik yang mempunyai pendapatan tinggi sering menjadi contoh kepada pekerja lain. Kemasukan Diya yang mula bekerja di situ mendapat bimbingan daripada Afira. Tanpa Afira tahu Diya adalah bekas kekasih Ben. Karl pula adalah bekas kekasih Afira. Kerjayanya sebagai penyunting. Karl menjadikan rumahnya sebagai studio dan berjiran dengan Diya.

## Pelakon
### Pelakon Utama
* '''Dayang Areeda''' sebagai **Diya**
* '''Zaki Azeman''' sebagai **Karl**
* **Aziq Mukhriz** sebagai **Ben**
* '''Afiera Riana''' sebagai **Afira**
### Pelakon pembantu
* **Asyraf Rozami** sebagai **Ery**
* **Hasmira Azmi** sebagai **Fina**

## Runut bunyi
* "Pelangi" - Khareez Kasbullah
* "Kuasa Dua" - Megat Rahim
* "Kita Sama" - Fatin Faishal & Yutaka Ito
* "Sekali Ku Bicara" - Fatin Faishal
* "Ikhlas" - Ahmad Syafiq

## Rujukan
Al Afiz Yahya

**Mohammad Al Afiz Yahya** ialah seorang ahli politik di Malaysia. Beliau telah dilantik sebagai Ketua Dewan Pemuda PAS Melaka sejak 2021. Beliau pernah menjadi calon di DUN Bukit Katil dalam pilihan raya negeri Melaka 2021, namun tewas.

## Keputusan pilihan raya

## Rujukan
Kardun

**Kardun** (nama saintifik: *Cynara cardunculus*) adalah sejenis tumbuhan berupa tisel dalam keluarga Asteraceae berasal dari kawasan barat dan tengah Mediterranean benua Eropah.

Tumbuhan ini dibiakkan kepada dua kultivar sayur utama:

* *Cynara cardunculus* var. *altilis* yang dimakan batang daun
* articok/kharsyuf (*Cynara cardunculus* *scolymus*) yang dimakan kuntum bunga

## Botani
Kardun liar jenis herba saka tegap yang tumbuh mencapai antara 0.8 hingga 1.5 meter. Dedaunnya berukuran 50 sm bergerigi dengan bulu halus dan duri kekuningan sehingga 3.5&nbsp;sm panjang. Bunganya besar membulat (sfera) berwarna ungu hingga berukuran diamater sebesar 6 sm.

## Kegunaan
Pistil bunganya dijadikan sumber enzim renet dalam pembuatan keju di Sepanyol dan Portugal. Batang daunnya boleh dimakan baik secara dikukus mahupun direbus (seperti yang lazim dalam masakan utara Sepanyol).

Bunga daunnya yang menarik juga ditanam untuk tujuan hiasan.

## Rujukan
Furcifer

***Furcifer*** ialah genus sumpah-sumpah yang spesies ahlinya kebanyakannya endemik Madagaskar, tetapi *F. cephalolepis* dan *F. polleni* adalah endemik di Comoros. Selain itu, *F. pardalis* telah diperkenalkan ke Réunion dan Mauritius, manakala *F. oustaleti* telah diperkenalkan ke berhampiran Nairobi di Kenya.

## Spesies
* *[[Furcifer angeli]]* (Brygoo & Domergue, 1968)
* *[[Furcifer antimena]]* (Grandidier, 1872)
* *[[Furcifer balteatus]]* (Duméril & Bibron, 1851)
* *[[Furcifer belalandaensis]]* (Brygoo & Domergue, 1970)
* *[[Furcifer bifidus]]* (Brongniart, 1800)
* *[[Furcifer campani]]* (Grandidier, 1872)
* *[[Furcifer cephalolepis]]* (Günther, 1880)
* *[[Furcifer labordi]]* (Grandidier, 1872)
* *[[Furcifer lateralis]]* (Gray, 1831)
* *[[Furcifer major]]* (Brygoo, 1971)
* *[[Furcifer minor]]* (Günther, 1879)
* *[[Furcifer nicosiai]]* Jesu, Mattioli & Schimmenti, 1999
* *[[Furcifer oustaleti]]* (Mocquard, 1894)
* *[[Furcifer pardalis]]* (Cuvier, 1829)
* *[[Furcifer petteri]]* (Brygoo & Domergue, 1966)
* *[[Furcifer polleni]]* (Peters, 1874)
* *[[Furcifer rhinoceratus]]* (Gray, 1845)
* *[[Furcifer timoni]]* Glaw, Köhler & Vences, 2009
* *[[Furcifer tuzetae]]* (Brygoo, Bourgat & Domergue, 1972)
* *[[Furcifer verrucosus]]* (Cuvier, 1829)
* *[[Furcifer viridis]]* Florio, Ingram, Rakotondravony, Louis & Raxworthy, 2012
* *[[Furcifer willsii]]* (Günther, 1890)
Paramitha Rusady

**Raden Pradnya Paramitha Chandra Devy Rusady** () merupakan seorang pelakon, dan penyanyi Indonesia. Dia telah menerima banyak anugerah, termasuk tercalon untuk lima Piala Citra Festival Film Indonesia. Dia merupakan adik dari aktivis dan pemuzik Indonesia, Ully Sigar Rusady.

## Kerjaya
Pada usia 6 tahun, Paramitha Rusady sudah melakonkan watak Pinkan kecil dalam filem dokumentari *Di Bawah Nyiur Melambai* yang dibuat oleh rumah produksi ibunya sendiri. Selepas membintangi dokumentari itu, dia tidak lagi terlibat dalam dunia perfileman.

Dalam tempoh sekolah menengah itu, beliau mengakui hanya bercerita tentang kegiatan abangnya, Ully Sigar Rusady, misalnya dengan menjadi penyanyi latar kumpulan yang diketuai oleh Ully Sigar Rusady.

Pada tahun 1984, tepatnya selepas tamat SMA, beliau mendapat tawaran bermain dalam filem *Ranjau-Ranjau Cinta* berlawanan dengan Rano Karno.

## Filemografi
### Filem

## Televisyen
### Drama lipur lara

### FTV
* *Calon Menantu vs Calon Mertua* (2002) sebagai Marfuah
* *Ketabahan Nurlela* (2005) sebagai Nurlela
* *Pintu Hidayah: Surga di Bawah Telapak Kaki Ibu* (2005)
* *Kado Terindah* (2009)
* *Ketika Bung di Ende* (2013)
* *Malin Kundang, Secangkir Kopi Cinta.* (2017) sebagai Ibunda Malino

### Acara TV
* *Ci Luk Baa* (1974 - 1979)
* *Aquarium* (1982 - 1987)
* *[[Capcom|Capcom TV]]* (1987 - 1989)
* *Edu-Games vs. CAPCOM* (1998 - 2000)
* *Alam Fantasi* (2001 - 2004)
* *Siapa Paling Pintar?* (2004 - 2005)
* *Celebrity Squares* (2015 - 2016)
* *Go Show* (2016)

## Diskografi
### Album

* OST. Merpati Tak Pernah Ingkar Janji (1986)
* Nostalgia SMA (1986)
* Jatuh Hati (1988)
* Esok Penuh Harapan (1989)
* Kisah Buku Harianku (1990)
* Nona Manis (1990)
* Malam Minggu (1990)
* Tanpa Dirimu (1991)
* Datang Kembali (1991)
* Hanya Cinta (1993)
* Tiada Lagi Asmara (1994)
* Jangan Ada Air Mata (1996)
* OST. Janjiku (1997)
* OST. Karmila (1998)
* Sakral Cinta (2000)


## Pautan luar
*
Senarai filem asal Disney+

Disney+ ialah penyedia media penstriman Internet atas permintaan global, dimiliki dan dikendalikan oleh Disney, yang mengedarkan beberapa rancangan asal yang merangkumi siri asal, istimewa, minisiri, dokumentari dan filem.

Film asal pertama yang diedarkan melalui Disney+ ialah filem *[[Lady and the Tramp (filem 2019)|Lady and the Tramp]]* dan *[[Noelle]]*. Filem itu dikeluarkan tepat ketika perkhidmatan Disney+ dilancarkan pada 12 November 2019.

Di Malaysia sendiri, filem asal pertama yang diedarkan di Disney+ Hotstar ialah filem *[[J2: J Retribusi]]*. Filem itu dikeluarkan tepat ketika Disney+ Hotstar dilancarkan di Malaysia pada 1 Jun 2021.

Semua filem yang disenaraikan ialah diterbitkan oleh Walt Disney Pictures melainkan sebaliknya.

## Filem cereka

### Asal

### Tayangan eksklusif
Filem-filem ini ialah filem terbitan asal Walt Disney Pictures yang awalnya dijadualkan untuk tayangan di pawagam, kemudian dialihkan sebagai filem eksklusif Disney+. 

## Dokumentari

## Catatan

## Rujukan

## Pautan luar
*
The Mandalorian

***The Mandalorian*** ialah siri televisyen web opera angkasa lepas Amerika Syarikat yang ditayangkan di Disney+ pada 12 November 2019. Ia dibintangi Pedro Pascal, Gina Carano, Nick Nolte, Giancarlo Esposito, Emily Swallow, Carl Weathers, Omid Abtahi, dan Werner Herzog. Musim pertama siri ini mengandungi lapan episod.

## Pelakon
* Pedro Pascal sebagai the Mandalorian
* Gina Carano sebagai Cara Dune
* Nick Nolte
* Giancarlo Esposito sebagai Moff Gideon
* Carl Weathers sebagai Greef Carga
* Emily Swallow
* Omid Abtahi sebagai Dr. Pershing
* Werner Herzog
* Taika Waititi sebagai suara IG-11
* Bill Burr
* Mark Boone Junior
* Ming-Na Wen

### Versi Bahasa Melayu
* Addy Jamil sebagai Din Djarin / The Mandalorian
* Erni Yusliana Rosli
* Nirayu Zuhdi
* Zainy Sahit
Din Grogu ialah tidak cakap, dia bayi

## Episod

## Tayangan
*The Mandalorian* dijadualkan menayangkan perdana episod pertama pada 12 November 2019 di perkhidmatan penstriman Disney+ di Amerika Syarikat, dalam 4K HDR.

### Pemasaran
Pada 4 Oktober 2018, gambar promosi pertama yang menampilkan seorang Mandalorian bersama senapang dilancarkan. Sekitar seminggu kemudian, Jon memuat naik sebuah gambar di Instagram rasminya menampilkan senapang dengan laras bercabang dua. Jon Favreau, Dave Filoni, dan pelakon utama membawakan siri ini di panel *Mandalorian* di *Star Wars* Celebration Chicago pada 14 April 2019, ketika rakaman pertama siri ini ditayangkan perdana kepada peminat yang hadir. Poster rasmi dan iklan pertama dilancarkan di D23 Expo pada 23 Ogos 2019.

## Rujukan

## Pautan luar
* 
*
Wilayah Ninh Bình

**Wilayah Ninh Bình** (Bahasa Vietnam: [niŋ̟ ɓîŋ̟] (Mengenai soundlisten ini)) ialah sebuah wilayah Vietnam, di wilayah Delta Sungai Merah di bahagian utara negara itu. Wilayah ini terkenal dengan ketumpatan tinggi tarikan semula jadi dan budaya, termasuk taman rizab di Taman Negara Cúc Phương dan Vân Long, gua gua dan sungai di Trang An, Tam Cốc-Bích Động dan Gua Múa, monumen bersejarah di Hoa Lư purba ibu kota, kompleks pemujaan buddha terbesar di Vietnam (Kuil Bái Đính), dan Katedral Phát Diệm dengan "gaya seni bina eklektik". Berkat jaraknya yang berdekatan dengan Hanoi, perjalanan sehari dari ibu kota mudah dikendalikan.

## Pentadbiran

Ninh Bình dibahagikan kepada lapan subbahagian peringkat daerah:

5 daerah:

*Gia Viễn
*Kim Sơn
*Nho Quan
*Yên Khánh
*Yên Mô

2 bandar wilayah:
*Hoa Lư (ibu kota)
*Tam Điệp

Mereka dibahagikan lagi kepada tujuh pekan (atau townlet) peringkat komune, 122 komune, dan 16 wad.

## Geografi

Ninh Bình terletak di selatan Delta Utara, antara sungai Merah dan Ma. Ia bersempadan dengan Hòa Bình dan Hà Nam di utara, Nam Định di timur laut, dan Thanh Hóa di selatan dan barat. Ninh Bình juga mempunyai garis pantai yang sangat pendek bersebelahan dengan Teluk Tonkin.

Penduduknya ialah 898,500 orang, dengan keluasan keseluruhan 1,329.4 km2.

## Demografi

Kumpulan etnik tersebut termasuk Viet (juga dipanggil Kinh, majoriti etnik Vietnam), serta kumpulan lain seperti Dao, Hoa, Hmong, Mường, Nùng, Tày dan Thai. Terdapat 23 kumpulan etnik, di mana Kinh menyumbang lebih daripada 98%.

## Pengangkutan

Ninh Bình terletak 91 km dari Hanoi dan mempunyai kedua-dua rangkaian pengangkutan kereta api dan jalan raya. Ia mempunyai sambungan kereta api ekspres dengan Hanoi di utara dan Thanh Hóa dan Vinh di selatan. Bas dari Stesen Bas Selatan Hanoi berhenti di Ninh Bình; laluan bas selari dan melengkapi laluan rel.

## Etimologi

Nama wilayah itu berasal daripada bahasa Sino-Vietnam 寧平.

## Pautan luar
*Wilayah Ninh Bình
Kril

**Kril** (pinjaman bahasa Norway *krill* "anak ikan kecil") atau **geragau**, ialah sejenis krustasea berupa udang kecil daripada order **Euphausiacea** bertaburan dalam semua lautan dunia. Udang-udang jenis ini berperanan penting dalam rantai makanan sebagai pemangsa fitoplankton dan zooplankton (pada tahap lebih rendah) namun juga dimangsakan banyak spesies lebih besar baik ikan atau penguin kepada haiwan yang lebih besar seperti anjing laut dan paus balin.

Hidupan ini banyak dimanfaatkan di Asia sebagai suatu sumber makanan: ia antara bahan utama selain udang geragau yang ditapai (kekal bercangkerang) dan dikisar halus untuk dibuat belacan penambah rasa berlauk kepada pelbagai jenis hidangan tradisional. Cecair daripada proses penapaian turut diasingkan sebagai sos perisa atau dicampurkan bersama sebagai cencaluk.

## Taksonomi
Ordo Euphausiacea menggolongkan kril terdiri daripada dua keluarga:

* Euphausiidae - mengandungi 10 genus berbeza dengan jumlah 85 spesies.
* Bentheuphausiidae -  mengandungi satu spesies tunggal iaitu *Bentheuphausia amblyops* yang hidup dalam perairan 1,000 meter bawah paras laut dan dianggap spesies kril paling primitif.
*  

## Anatomi
Kril tergolong dalam kelompok jenis berkaki jalan sepuluh (dekapoda) seperti udang dan ketam dengan ciri badan yang sama: kepala dan toraks bercantum, pleon berkaki sepuluh dan ekor kipas seluruhnya ditutupi rangka luar berkitin. Kril boleh dibezakan dengan mudah daripada krustasea lain seperti udang tulen dari insangnya yang terlihat dari luar.

Kebanyakan spesies kril berukuran dewasa kira-kira 1–2 sm. Spesies yang paling besar, *Thysanopoda spinicauda* hidup jauh dalam lautan terbuka. 
## Rujukan
Kerajaan Middag

**Kerajaan Middag** () ialah pakatan supra-suku yang terletak di dataran tengah-barat Taiwan pada abad ke-17 ditubuhkan oleh puak-puak asli Papora, Babuza, Pazeh dan Hoanya. Pengaruh pakatan ini meliputi sebanyak 27 buah kampung, menduduki bahagian barat daerah Taichung dan bahagian utara daerah Changhua moden.

Kerajaan ini ditumpaskan pemerintahan Empayar Qing pada abad ke-18 zaman Maharaja Yongzheng.

## Rujukan
Lady and the Tramp (filem 2019)

***Lady and the Tramp*** ialah filem percintaan muzikal Amerika Syarikat arahan Charlie Bean dari lakon layar nukilan Andrew Bujalski dan Kari Granlund. Filem ini ialah adaptasi aksi langsung dari filem animasi 1995 berjudul sama. Ia ditayangkan eksklusif di Disney+ pada 12 November 2019, yang menandakan filem pertama yang diterbitkan semula tetapi tidak ditayangkan di pawagam.

## Pelakon
* Kiersey Clemons sebagai Darling Dear
* Thomas Mann sebagai Jim Dear
* Yvette Nicole Brown sebagai Aunt Sarah
* Adrian Martinez sebagai Elliot
* Arturo Castro sebagai Marco
* Ken Jeong
* F. Murray Abraham

### Suara
* Tessa Thompson sebagai Lady, American Cocker Spaniel
* Justin Theroux sebagai Tramp, Schnauzer mix
* Sam Elliott sebagai Trusty, Bloodhound
* Ashley Jensen sebagai Jock, Scottish Terrier
* Janelle Monáe sebagai Peg, Pekingese
* Benedict Wong sebagai Bull, Bulldog

## Rujukan

## Pautan luar
*
Noelle

***Noelle*** ialah filem komedi pengembaraan Amerika Syarikat 2019 yang arahan dan ditulis oleh Marc Lawrence. Filem ini dibintangi Anna Kendrick, Bill Hader, Billy Eichner, Shirley MacLaine, dan Julie Hagerty. Ia ditayangkan pada 12 November 2019 di Disney+.

## Pelakon
* Anna Kendrick sebagai Noelle Claus
* Bill Hader sebagai Nick Claus
* Billy Eichner sebagai Gabriel Kringle
* Shirley MacLaine sebagai Elf Polly
* Julie Hagerty sebagai Mrs. Claus
* Brayan Brendle sebagai Santa Claus
* Maceo Smedley sebagai Alex
* Michael Gross sebagai Elder Elf Abe
* Kingsley Ben-Adir sebagai Jake Hapman
* Chelah Horsdal sebagai Dr. Shelley Sussman
* Anna Van Hooft sebagai Elf Mary
* Anthony Konechny sebagai Elf Ted
* Ron Funches
* Diana Maria Riva sebagai Helen Rojas

## Tayangan
*Noelle* awalnya dijadualkan ditayangkan di pawagam pada 8 November 2019 oleh Walt Disney Studios Motion Pictures. Pada Februari 2018, ia dilaporkan bahawa filem ini akan ditayangkan di Disney+. Filem ini ditayangkan pada 12 November 2019.

## Rujukan

## Pranala luar
*
Peyman Keshavarzi

**Peyman Keshavarzi** (‎‎; lahir 6 Mac 1995), ialah pemain bola sepak Iran yang bermain sebagai pemain pertahanan untuk pasukan Liga Pro Teluk Parsi Tractor Sazi.

## Rujukan

## Pautan luar

* 
* 
* Peyman Keshavarzi di FootballDatabase.eu
* Peyman Keshavarzi di PlaymakerStats.com
* Peyman Keshavarzi di Transfermarkt 
* Peyman Keshavarzi di FBref
Timmy Failure: Mistakes Were Made

***Timmy Failure: Mistakes Were Made*** ialah filem fantasi komedi Amerika Syarikat 2020 yang berdasarkan dari siri buku berjudul sama karya Stephan Pastis. Filem ini diarahkan oleh Tom McCarthy, diterbitkan oleh Jim Whitaker dari skrip yang ditulis Tom dan Stephan serta dibintangi oleh Winslow Fegley, Ophelia Lovibond, dan Craig Robinson. Filem ini ditayangkan di Disney+ pada 7 Februari 2020.

## Pelakon
* Winslow Fegley sebagai Timmy Failure
* Ophelia Lovibond sebagai Patty Failure
* Craig Robinson sebagai terapis Timmy
* Kei sebagai Rollo Tookus
* Ai-chan Carrier sebagai Corrina Corrina
* Chloe Coleman sebagai Molly Moskins
* Wallace Shawn sebagai Crocus
* Chris Martinez sebagai Gabe

## Tayangan
Filem ini ditayangkan perdana di seluruh dunia untuk pertama kalinya di Festival Filem Sundance pada 25 Januari 2020. Filem ini ditayangkan di Disney+ pada 7 Februari 2020.

## Rujukan

## Pautan luar
*
Magic Camp

***Magic Camp*** ialah filem keluarga komedi Amerika Syarikat terbitan Team Todd and Gunn Films dan dikeluarkan oleh Walt Disney Pictures. Filem ini diarahkan oleh Mark Waters serta ditulis oleh Dan Gregor dan Doug Mand dari sebuah cerita oleh Steve Martin. Filem ini dibintangi Adam DeVine, Jeffrey Tambor, Gillian Jacobs, Nathaniel McIntyre, Josie Totah dan Cole Sand.

## Pelakon
* Adam DeVine sebagai Andy Tuckerman
* Jeffrey Tambor sebagai Roy Preston
* Gillian Jacobs sebagai Christina Darkwood
* Nathaniel Logan McIntyre sebagai Theo
* Cole Sand sebagai Nathan
* Josie Totah sebagai Judd
* Aldis Hodge sebagai Devin
* Rochelle Aytes sebagai Zoe
* Desmond Chiam sebagai Xerxes
* Isabella Cramp sebagai Ruth
* Izabella Alvarez sebagai Vera
* Hayden Crawford sebagai Vic
* Bianca Grava sebagai Janelle
* Lonnie Chavis sebagai Cameron

## Penerbitan
Penggambaran dijalankan pada Januari 2017 di Los Angeles dan sekitarnya.

## Tayangan
Pada September 2017, Disney membatalkan tarikh tayangan filem yang dijadualkan semula pada 6 April 2018 ke 3 Ogos 2018, tetapi dibatalkan lagi dan digantikan dengan *[[Christopher Robin (filem)|Christopher Robin]]*. Pada Februari 2018, ia dilaporkan bahawa filem ini ditayangkan di Disney+.

## Rujukan

## Pautan luar
*
Togo (filem)

***Togo*** ialah filem Amerika Syarikat 2019 arahan Ericson Core dan dibintangi oleh Willem Dafoe. Filem ini ditayangkan eksklusif di Disney+ pada Disember 2019 di Amerika Syarikat.

## Pelakon
* Willem Dafoe sebagai Leonhard Seppala
* Thorbjørn Harr
* Michael Gaston sebagai Joe Dexter
* Julianne Nicholson sebagai Constance Seppala
* Christopher Heyerdahl sebagai George Maynard
* Michael McElhatton sebagai Janet Lindeberg

## Penerbitan
Pengambilan gambar utama dijalankan pada 21 September 2018 dan dijadualkan selesai pada Februari 2019 di Calgary, Kanada.

## Rujukan

## Pautan luar
*
Menjerit api dalam teater yang sesak

**"Menjerit ''api'' dalam teater yang sesak"** () ialah sebuah analogi popular untuk menggambarkan sebuah tindakan atau ekspresi yang dibuat untuk mencipta kepanikan. 

Frasa ini adalah penyederhanaan pendapat undang-undang Hakim Mahkamah Agung Amerika Syarikat, Oliver Wendell Holmes, Jr. dalam perkara *[[Schenck v. United States]]* pada tahun 1919, yang memutuskan bahawa ungkapan oleh defendan terhadap perkhidmatan tentera dalam Perang Dunia I tidak dilindungi di bawah kebebasan bersuara yang dijamin oleh Pindaan Pertama Perlembagaan Amerika Syarikat. Keputusan Schenck sebahagiannya dibatalkan oleh kes Brandenburg lwn.  Ohio pada tahun 1969, yang mengehadkan julat hak mengundi yang dilarang kepada situasi di mana keadaan itu dimaksudkan dan berkemungkinan mencetuskan tindakan yang menyalahi undang-undang serta-merta (*imminent lawless action*), misalnya rusuhan.

Kata-kata yang digunakan dalam pendapat Holmes ialah "memjerit 'kebakaran' di sebuah pawagam dan menyebabkan kepanikan" (). Parafrasa yang popular digunakan biasanya tidak memasukkan kata "dengan salah" (*falsely*), dan menambahkan kata "ramai" (*crowded*) untuk menggambarkan keadaan pawagam dalam analogi ini. 

## Rujukan

## Bacaan lanjut
*
*
* Larson, Carlton F.W., "Shouting 'Fire' in a Theater": The Life and Times of Constitutional Law's Most Enduring Analogy, *William & Mary Bill of Rights Journal* (October 2015), vol. 24, pp. 181-212.
Kraton

**Kraton** (menyerap dari  *kratos* "kekuatan") merupakan bahagian lapisan litosfera Bumi yang tua dan stabil. Kraton umumnya ditemukan dalam plat tektonik terdiri dari kristal batuan dasar purba yang mungkin terlindung oleh batuan enapan yang lebih muda. Kraton memiliki kerak tebal dan akar litosferik memanjang sejauh beberapa ratus kilometer dalam mantel Bumi.
Orang Tunisia

**Orang Tunisia** ( *Tūnisiyyūn*,   ) merupakan warganegara dan kebangsaan Tunisia di Afrika Utara, yang bertutur dalam bahasa Arab Tunisia dan berkongsi budaya dan identiti Tunisia yang sama. Sebagai tambahan kepada kira-kira 12 juta penduduk di Tunisia, diaspora Tunisia telah ditubuhkan dengan penghijrahan moden, khususnya di Eropah Barat, iaitu Perancis, Itali dan Jerman. Majoriti orang Tunisia adalah orang Arab yang menganut Islam Sunni.

## Lihat juga

* Orang Maghribi

## Rujukan
Lobus parietal

**Lobus parietal** adalah salah satu daripada empat lobus utama korteks serebrum dalam otak mamalia. Lobus parietal terletak di atas lobus temporal dan di belakang lobus frontal dan sulcus pusat.

Lobus parietal menghubungkan isyarat deria antara pelbagai organ deria termasuk deria ruang dan pandu arah ( proprioception ), kawasan penerimaan isyarat utama bagi deria sentuhan dalam korteks somatosensori,  dan aliran dorsal sistem visual. Input deria utama dari kulit ( sentuhan, suhu, dan reseptor sakit ) disampaikan melalui talamus kepada lobus parietal.

## Rujukan
Ayra Starr

**Oyinkansola Sarah Aderibigbe** (lahir 14 Jun 2002), lebih dikenali sebagai **Ayra Starr**, ialah penyanyi, penulis lagu, dan model Nigeria. Diahirkan di Cotonou, Starr memulakan kerjaya fesyen pada usia 16 tahun bersama Quove Model Management sebelum memutuskan untuk menceburi bidang muIk. Selepas menyanyikan semula beberapa lagu oleh artis popular di Instagram, beliau menghantar lagu asal pertamanya di halamannya pada Disember 2019. Ini menarik perhatian eksekutif rakaman Don Jazzy, dan menawarkannya menandatangani kontrak dengan Mavin Records.

## Rujukan

## Pautan luar
*
Ann Patchett

**Ann Patchett** (lahir 2 Disember 1963) ialah seorang penulis Amerika. Beliau menerima anugerah PEN/Faulkner Award tahun 2002 dan Orange Prize for Fiction pada tahun yang sama, untuk novel *[[Bel Canto (novel)|Bel Canto]]*. Novel Patchett lain termasuk *[[The Patron Saint of Liars (novel)|The Patron Saint of Liars]]* (1992), *Taft* (1994), *The Magician's Assistant* (1997), *[[Run (novel)|Run]]* (2007), *[[State of Wonder]]* (2011), *[[Commonwealth (novel Patchett)|Commonwealth]]* (2016), dan *[[The Dutch House (novel)|The Dutch House]]* (2019). *The Dutch House* ialah finalis untuk Anugerah Pulitzer kategori Cereka.

## Rujukan

## Bacaan lanjut
* 
* 
* 

## Pautan luar
* 
* 
* Interview with Ann Patchett
* 
* Book Club Girl Audio Interview with Ann Patchett
* StyleBlueprint - Packing with Ann Patchett
* NPR Fresh Air interview, 2014-01-23
* 
*Parnassus Books website
Madeline Miller

**Madeline Miller** (lahir 24 Julai 1978) ialah seorang novelis Amerika, serta penulis *[[The Song of Achilles]]* (2011) dan *[[Circe (novel)|Circe]]* (2018). Miller menghabiskan sepuluh tahun menulis **The Song of Achilles** sewaktu beliau bekerja sebagai guru bahasa Latin dan Yunani. Novel ini menceritakan kisah cinta antara tokoh-tokoh mitologi Achilles dan Patroclus; ia memenangi Hadiah Orange untuk Cerita Rekaan, menjadikan Miller novelis keempat yang memenangkan hadiah tersebut. Beliau ialah penerima Alex Awards tahun 2019.

## Rujukan

## Pautan luar
*
*
Carrie Nation

**Caroline Amelia Nation** (25 November 1846 - 9 Jun 1911), sering kali disebut sebagai **Carrie**, **Carry Nation**, atau **Hatchet Granny**, ialah seorang anggota radikal gerakan pengekangan diri, yang menentang alkohol dengan menguatkuasakan larangan. Nation dikenali dengan menyerang syarikat-syarikat yang menghasilkan alkohol.

## Rujukan

## Bacaan lanjut

*''The Use and Need of the Life of Carry A. Nation'' (1905) by Carry A. Nation
**Carry Nation* (1929) by Herbert Asbury
**Cyclone Carry: The Story of Carry Nation* (1962) by Carleton Beals
**Vessel of Wrath: The Life and Times of Carry Nation* (1966) by Robert Lewis Taylor
**Carry A. Nation: Retelling The Life* (2001) by Fran Grace

## Pautan luar

*Photos, letters, and other primary sources related to Carry Nation –  Kansas Memory, the digital portal of the Kansas Historical Society
*Carrie Amelia Moore Nation (1846–1911) – The Encyclopedia of Arkansas History & Culture
*Carry A. Nation: The Famous and Original Bar Room Smasher – Kansas State Historical Society
*Photos of Carry Nation – Fort Bend Museum, hosted by the Portal to Texas History
* 
* 
*Carry Nation's hammer, Kansas Museum of History
*Carry Nation's purse, Kansas Museum of History
*
Ryu Hirose

ialah seorang bekas pemain bola sepak dan pengurus Jepun. Beliau berkhidmat sebagai ketua jurulatih bersama pasukan bola sepak kebangsaan Kemboja, bersama-sama Keisuke Honda. Beliau pernah menguruskan pasukan di Jepun, Korea Selatan, China, dan Thailand.

## Rujukan
Tiwa Savage

**Tiwatope Savage** (lahir 5 Februari 1980) ialah penyanyi, penulis lagu, dan pelakon Nigeria. Dilahirkan di Isale Eko, beliau berpindah ke London pada usia 11 tahun untuk melanjutkan pendidikan menengahnya. Lima tahun kemudian, beliau memulakan kerjaya muziknya dengan menjadi penyanyi latar untuk artis seperti George Michael dan Mary J. Blige. Setelah menyertai edisi British dari *[[The X Factor (siri TV United Kingdom)|The X Factor]]* dan menamatkan pengajian di Berklee College of Music, Savage menandatangani perjanjian penerbitan dengan Sony/ATV Music Publishing pada tahun 2009. Diilhamkan oleh pertumbuhan industri muzik Nigeria, Savage pindah kembali ke Nigeria dan menandatangani kontrak dengan Mavin Records pada tahun 2012. Beliau muncul dalam album kompilasi label, *[[Solar Pleksus]]*.

## Rujukan

## Pautan luar

*Tiwa Savage Biography
Nita Ambani

**Nita Mukesh Ambani** (*[[née]]* **Dalal**, lahir 1 November 1963) ialah seorang dermawan India. Beliau ialah pengerusi dan pengasas Reliance Foundation, Dhirubhai Ambani International School dan pengarah Reliance Industries. Beliah mengahwini pengerusi dan pengarah urusan Reliance Industries Mukesh Ambani. Dengan kekayaan keluarga berjumlah sekitar AS$102 bilion (Oktober 2021), keluarga Ambani merupakan salah satu keluarga terkaya di dunia. Beliau juga merupakan pengumpul seni halus dan pemilik pasukan kriket Indian Premier League, Mumbai Indians.

## Rujukan

## Pautan luar

* Laman web Reliance Foundation
Adventisme

**Adventisme** ialah satu cabang agama Protestan Kristian yang mempercayai Kedatangan Kedua Yesus Kristus yang akan datang. Cabang ini muncul pada tahun 1830-an di Amerika Syarikat semasa Kebangkitan Besar Kedua apabila pendakwah Baptis William Miller pertama kali berkongsi kepercayaannya bahawa Kedatangan Kedua akan berlaku pada satu ketika antara 1843 dan 1844. Pengikutnya dikenali sebagai Millerite. Selepas Kekecewaan Besar, gerakan Millerite berpecah dan diteruskan oleh beberapa kumpulan yang memegang doktrin yang berbeza antara satu sama lain. Kumpulan-kumpulan ini, yang berpunca daripada nenek moyang Millerite yang sama, dikenali secara kolektif sebagai gerakan Adventist.

Pada 2010, Adventisme mendakwa kira-kira 22 juta penganut yang menganuti aliran itu, yang kini terbesar di pelbagai gereja bebas. Gereja terbesar dalam gerakan itu — Gereja Masehi Advent Hari Ketujuh — mempunyai lebih daripada 21 juta ahli pada 2020.

## Rujukan

## Bibliografi
* Butler, Jonatan. "Dari Millerisme ke Adventisme Hari Ketujuh: Tanpa Batas ke Konsolidasi", *Church History*, Vol. 55, 1986
* Jordan, Anne Devereaux. *Gereja Masehi Advent Hari Ketujuh: Sebuah Sejarah* (1988)
* Tanah, Gary. *Adventisme di Amerika: Sebuah Sejarah* (1998)
* Tanah, Gary. *Kamus Sejarah Gereja Masehi Advent Hari Ketujuh* (2005)
* Morgan, Douglas. *Adventisme dan Republik Amerika: Keterlibatan Publik dari Gerakan Apokaliptik Besar* (University of Tennessee Press, 2001)
*  

## Pautan luar
* History of the Millerite Movement, cetakan ulang dari *Ensiklopedia Masehi Advent Hari Ketujuh* 10:892–898, 1976.
* Garis waktu grafis dari kelompok-kelompok besar Millerite dari situs web resmi Worldwide Church of God
* Keyakinan Advent Hari Ketujuh, daftar keyakinan gerakan Gereja Masehi Advent Hari Ketujuh.
Kebebasan Internet

**Kebebasan Internet** ialah istilah umum yang merangkumi hak digital, kebebasan maklumat, hak akses Internet, kebebasan daripada penapisan Internet dan neutraliti bersih.

Ada yang percaya bahawa kebebasan Internet bukan hak asasi manusia. Mereka memikirkan hal ini kerana meletakkan sesuatu seperti kebebasan Internet sebagai hak asasi manusia boleh melemahkan maksud hak asasi manusia. Seiring dengan ini, orang ramai membayar, memiliki dan mengendalikan pelayan ini dan mengatakan seseorang mempunyai hak ke atas mereka yang menjadikannya tuntutan kelayakan. Sesetengah negara mengehadkan apa yang rakyat mereka boleh tonton dan lihat di Internet kepada tahap yang berbeza-beza.

"Pada Jun 2012, ia telah diisytiharkan sebagai hak asasi manusia oleh Majlis Hak Asasi Manusia Pertubuhan Bangsa-Bangsa Bersatu." Sesetengah negara telah cuba melarang tapak dan atau perkataan tertentu yang akan mengehadkan kebebasan internet. "Sejak tahun 1990-an, pengawal selia Eropah telah mengekalkan firma teknologi Amerika kepada piawaian privasi dan persaingan yang lebih tinggi daripada yang dikehendaki oleh pengawal selia Amerika. Pengawal selia Eropah juga telah berusaha untuk menghapuskan ucapan benci daripada rangkaian mereka yang diterima oleh Pindaan Pertama tetapi menyalahi undang-undang di Eropah."

Dalam masyarakat hari ini, semakin banyak maklumat palsu disiarkan dalam talian menyebabkan ramai orang tidak mempercayai apa yang mereka baca di internet. Ini menyukarkan kerana ramai pada hari ini menggunakan Internet untuk berita harian dan cuaca mereka, berbanding televisyen. Perubahan ini berterusan sepanjang dekad yang lalu dan akan terus meningkat. Ia membolehkan peningkatan aliran maklumat dan membolehkan maklumat diperoleh lebih cepat berbanding sebelum ini. Peristiwa seperti pilihan raya dan bencana diketahui dalam beberapa saat berbanding beberapa jam atau hari. Republik Rakyat China (RRC) mempunyai bilangan pengguna Internet terbesar di dunia, dianggarkan 330 juta orang, termasuk 70 juta penulis blog. Ia juga mempunyai salah satu rejim penapisan dan kawalan Internet yang paling canggih dan agresif di dunia. Pada tahun 2020 Freedom House meletakkan China sebagai tempat terakhir daripada 64 negara dalam kebebasan internet.

## Rujukan
Hak ke atas capaian Internet

**Hak ke atas capaian Internet**, juga dikenali sebagai **hak ke atas jalur lebar** atau **kebebasan untuk berhubung**, ialah pandangan bahawa semua orang mesti boleh mengakses Internet untuk menggunakan dan menikmati hak mereka untuk kebebasan bersuara dan pendapat dan hak asasi manusia yang lain., bahawa negeri mempunyai tanggungjawab untuk memastikan bahawa capaian Internet tersedia secara meluas, dan negeri itu mungkin tidak menyekat akses individu ke Internet secara tidak munasabah. 

## Rujukan
Capaian Internet

**Capaian Internet** ialah keupayaan individu dan organisasi untuk menyambung ke Internet menggunakan terminal komputer, komputer dan peranti lain; dan untuk mengakses perkhidmatan seperti emel dan Jaringan Sejagat. Akses Internet dijual oleh penyedia perkhidmatan Internet (ISP) yang menyampaikan ketersambungan pada pelbagai kadar pemindahan data melalui pelbagai teknologi rangkaian. Banyak organisasi, termasuk semakin banyak entiti perbandaran, juga menyediakan akses wayarles dan talian tetap tanpa kos.

## Rujukan

## Pautan luar

* European broadband
* Corporate vs. Community Internet, AlterNet, June 14, 2005, – on the clash between US cities' attempts to expand municipal broadband and corporate attempts to defend their markets
* Broadband data, from Google public data
* FCC Broadband Map
* Types of Broadband Connections, Broadband.gov
Badminton di Sukan Para Remaja Asia 2021

**[[Badminton para]]** di Sukan Para Remaja Asia 2021 telah diadakan di Bahrain dari 2 hingga 6 Disember.

## Jadual pingat

## Pemenang pingat

### Perseorangan

### Beregu

## Rujukan

## Pautan luar

* Keputusan Penuh
* https://bwfpara.tournamentsoftware.com/tournament/CD02931B-0D77-49F4-B884-49AA642F66F3
Televisyen penstriman

**Televisyen penstriman** ialah pengedaran digital kandungan televisyen, seperti rancangan TV, sebagai media penstriman yang dihantar melalui Internet. TV penstriman berbeza dengan televisyen terestrial yang disampaikan oleh sistem udara *over-the-air*, televisyen kabel, dan/atau sistem televisyen satelit. Penggunaan penstriman video dalam talian dan televisyen penstriman tertumpu pada penstriman video atas permintaan seperti Netflix, Tubi, Crackle, Hulu, Amazon Prime Video, HBO Max, Vudu, Showmax, Peacock, Disney+, Apple TV+, BET+ dan Paramount+.

## Catatan

## Pautan luar

* IPTV future *The Register* 2006-05-05
* As Internet TV Aims at Niche Audiences, the Slivercast Is Born *New York Times* 2006-03-12
* TV's future stars will come from the web*The Guardian* 2008-09-11
Separuh Akhir Muzik Muzik 36

**Separuh Akhir Muzik-Muzik 36** ialah sebuah program televisyen yang ditayangkan di TV3 sebagai sebahagian daripada proses penentuan juara dalam program mingguan Muzik Muzik di mana ia diadakan selama dua pusingan bagi menentukan lagu mana yang layak bertanding di Anugerah Juara Lagu ke-36.

## Senarai Lagu Semi-Finalis Muzik Muzik 36

### Pusingan Pertama (31 Disember 2021)

### Pusingan Kedua (1 Januari 2022)

## Lihat Juga

* Separuh Akhir Muzik Muzik 35
* Juara Carta Mingguan Muzik Muzik 36
*Anugerah Juara Lagu
*Anugerah Juara Lagu ke-36
* Separuh Akhir Muzik Muzik 37

## Rujukan

#
Ping pong di Sukan Para Remaja Asia 2021

**Ping pong para** di Sukan Para Remaja Asia 2021 telah diadakan di Bahrain antara 3 dan 4 Disember 2021.

## Jadual pingat

## Pemenang pingat

### Lelaki

### Perempuan

## Rujukan

## Pautan luar

* Keputusan Penuh
* 03 Dis - hari pertama, acara perseorangan
* 04 Dis - hari kedua, acara perseorangan
Kejohanan Angkat Berat Dunia 2021

**[[Kejohanan Angkat Berat Dunia]] 2021** ialah pertandingan angkat berat yang diadakan dari 7 hingga 17 Disember di Tashkent, Uzbekistan.

Disebabkan kebimbangan mengenai penyebaran pantas varian Omicron dan diadakan sejurus selepas Olimpik dan Sukan Kebangsaan China 2021, kejohanan menghadapi ketiadaan ramai pesaing yang kuat. 10 juara Olimpik dari Tokyo empat bulan lalu, 15 juara dunia semasa, dan seluruh pasukan dari China dan Korea Utara memutuskan untuk tidak bertanding. Atlet angkat berat yang bertanding di acara itu dikecualikan daripada kuarantin yang diperlukan apabila melawat Uzbekistan.

## Jadual pingat
Kedudukan mengikut pingat **Big** (Jumlah keputusan).

Kedudukan mengikut semua pingat: **Big** (Jumlah keputusan) dan **Small** (Snatch and Clean & Jerk)

## Ringkasan pingat

### Lelaki

### Wanita

## Negara yang mengambil bahagian
Sebanyak 432 peserta dari 74 negara mengambil bahagian.

## Rujukan

## Pautan luar
*Keputusan
*Buku keputusan
ThinkPad

**ThinkPad** ialah julat komputer riba dan tablet berorientasikan perniagaan yang direka, dibangunkan dan dipasarkan oleh Lenovo. Ia pada mulanya dijual oleh IBM sehingga 2005. ThinkPad mempunyai bahasa reka bentuk hitam yang berbeza, berkotak, diilhamkan oleh kotak makan tengahari *[[Bentō|bento]]* Jepun, yang berasal pada tahun 1990 dan masih digunakan dalam beberapa model.

## Rujukan

## Pautan luar

* 
* ThinkPad models on ThinkWiki
* Withdrawn models Specs Books
*
IdeaPad

**IdeaPad** (digayakan sebagai **ideapad**) ialah julat komputer riba berorientasikan pengguna yang direka, dibangunkan dan dipasarkan oleh Lenovo. IdeaPad terutamanya bersaing dengan komputer seperti Acer Aspire, Dell Inspiron dan XPS, HP Pavilion, Envy dan Stream, Samsung Sens dan Toshiba Satellite. 

## Rujukan

## Pautan luar

*Lenovo's Official web site for IdeaPad notebooks
Pilihan raya negeri Sabah 2004

**Pilihan raya negeri Sabah 2004** telah diadakan pada hari Ahad, 21 Mac 2004, serentak dengan pilihan raya umum Malaysia 2004. 

Pilihan raya kali ini menandingkan 12 kerusi DUN baharu menambah jumlah kerusi daripada 48 kepada 60. 

Terdapat juga tambahan tiga kerusi parlimen di Sabah berikutan persempadanan sempadan pilihan raya 2003. 

Barisan Nasional (BN) secara menyeluruh memenangi pilihan raya ini dan satu-satunya parti pembangkang utama dalam Parti Bersatu Sabah menyertai gabungan BN pada 2002.

## Keputusan
Barisan Nasional memenangi 59 daripada 60 kerusi DUN. Daripada 59 kerusi yang dimenangi, 8 kerusi dimenangi tanpa bertanding. Satu kerusi DUN dimenangi calon bebas Johan Ghani di Kuala Penyu.  

BN juga memenangi 24 daripada 25 kerusi parlimen di Sabah, di mana 9 kerusi dimenangi tanpa bertanding. Satu kerusi parlimen dimenangi oleh calon bebas Chong Hon Ming di Sandakan.

## Rujukan
Fosa

**Fosa** (nama saintifik: *Cryptoprocta ferox*) ialah mamalia karnivor yang endemik dalam pulau Madagaskar. Spesies digolongkan dalam keluarga karnivora Eupleridae yang berkait rapat dengan cerpelai. Spesies ini tersebar luas di hutan serata pulau tersebut walaupun kepadatan populasi biasanya rendah.

Fossa disenaraikan sebagai spesies terjejas dalam Senarai Merah IUCN terutamanya akibat kemusnahan habitat.

## Penamaan
Nama haiwan ini menyerap dari bahasa Malagasi didatangkan dari kata *pusa* dalam bahasa-bahasa Borneo bermaksud "pulasan tanah"; penungkapan ini juga beralih makna dalam bahasa-bahasa Iban dan Melayu Sarawak (, juga dieja *pusak* ) bermaksud "kucing".

## Ciri fizikal
Bentuk badan fosa ada sedikit menyerupai kucing liar tetapi kadar bentuk badannya lebih lampai dengan kaki yang besar berotot dan ekor sama panjang dengan badan. Kepala fosa lebih panjang menyerupai cerpelai daripada kepala seekor kucing dengan muncung lebar kontot serta bertelinga bulat yang besar.

Pasang biji matanya sederhana besar berwarna keperangan dengan anak mata tirus, biji-bji mata ini mampu memantulkan cahaya kelihatan berwarna jingga.

## Tabiat

### Pemakanan
Lebih 50% daripada dietnya terdiri daripada warik; tanderak (9%), tikus, cicak (9%), burung (2%) dan haiwan lain juga didokumenkan sebagai mangsa buruan fosa.

### Pembiakan
Fosa bersarang di tempat terlindung terutamanya dalam bawah tanah seperti lubang atau bekas busut, gua mahupun bukaan pokok mereput. Betina pasangan dapat melahirkan sebanyak 1 hingga 6 ekor anak, tetapi 2-4 ekor merupakan bilangan paling lazim.

Anak-anak fosa baru lahir buta dan tidak bergigi ditimbang tidak melebihi 100 gram serta berbulu halus perang abu-abu atau pucat. Mata anak fosa terbuka selepas dua minggu sambil bulu menggelap warna kekelabuan.

## Hubungan dengan manusia
Orang Malagasi menganggap fosa sebagai suatu haiwan yang tamak dan rakus tidak sahaja licik mencuri ternakan malah menculik anak kecil yang berlegar keseorangan pada waktu malam, oleh itu mereka mempunyai pantang larang tersendiri mengelakkan terkena bala (*fady*) akibat haiwan ini termasuk mengharamkan pemakanan dagingnya yang ditakuti akan mewarisi sifat buruk fosa.

## Rujukan

;Sumber utama
* 
* 
*
Apple TV+

**Apple TV+** ialah perkhidmatan penstriman langganan Amerika yang dimiliki dan dikendalikan oleh Apple Inc. Dilancarkan pada 1 November 2019, ia menawarkan pilihan filem produksi asal dan siri televisyen yang dipanggil Apple Originals. Perkhidmatan itu diumumkan semasa Acara Khas Apple Mac 2019, di mana selebriti daripada projek Apple TV+ muncul di atas pentas, antaranya Jennifer Aniston, Oprah Winfrey, Steven Spielberg, dan Jason Momoa.

Perkhidmatan ini boleh diakses melalui tapak web Apple dan melalui apl Apple TV, yang secara beransur-ansur menjadi tersedia untuk kebanyakan peranti Apple dan beberapa peranti penstriman utama yang bersaing, termasuk beberapa model TV pintar dan konsol permainan video. Apple merancang untuk mengembangkan ketersediaan perkhidmatan, dan terdapat penyelesaian untuk pelanggan yang perantinya tidak disokong pada masa ini. Akses disertakan dalam himpunan langganan Apple One. Kebanyakan kandungan tersedia dalam profil Dolby Vision 5 dan Atmos.

## Rujukan

## Pautan luar
* – laman rasmi
Vudu

**Vudu** ialah kedai video digital dan perkhidmatan penstriman Amerika yang dimiliki oleh Fandango Media, usaha sama antara NBCUniversal dan Warner Bros. Discovery. Syarikat itu menawarkan penyewaan video atas permintaan dan pembelian digital filem, serta penyepaduan dengan perkhidmatan loker digital untuk penstriman salinan digital filem yang dibeli sebagai video rumah secara runcit.

Perkhidmatan ini pada mulanya tertumpu pada pemain media digital yang dikenali sebagai Kotak Vudu. Pada tahun 2010, syarikat itu mula meninggalkan perniagaan perkakasannya, dan menumpukan pada penyepaduan perkhidmatannya dan platform aplikasi yang berkaitan ke dalam peranti pihak ketiga seperti televisyen dan pemain Cakera Blu-ray. Syarikat itu sejak itu telah menawarkan perkhidmatannya dalam talian, melalui aplikasi mudah alih dan pada peranti seperti pemain media digital dan TV pintar.

Pada tahun 2010, Vudu telah dijual kepada Walmart. Pada tahun 2020, Fandango Media memperoleh Vudu untuk jumlah yang tidak didedahkan.

## Rujukan

## Pautan luar
*
Pilihan raya negeri Selangor 1990

**Pilihan raya negeri Selangor** telah diadakan pada tahun 1990. Pengundian berlangsung di seluruh 42 kawasan pilihan raya negeri dengan masing-masing pengundi memilih calon Ahli Dewan Undangan Negeri (ADUN) ke Dewan Undangan Negeri Selangor. Parti Barisan Nasional telah berjaya mendapat sebanyak 35 kerusi di Dewan Negeri Selangor, manakala parti pembangkang iaitu Parti Tindakan Demokratik dan Semangat 46 masing-masing hanya mendapat enam dan satu kerusi sahaja.

## Keputusan pilihan raya
### Parti

### Calon yang menang

## Lihat juga
* Pilihan raya di Selangor
* Pilihan raya umum Malaysia 1990

## Nota

## Rujukan
Kebebasan politik

**Kebebasan politik** (juga dikenali sebagai **autonomi politik** atau **agensi politik**) ialah konsep utama dalam sejarah dan pemikiran politik dan salah satu ciri terpenting masyarakat demokratik. Kebebasan politik digambarkan sebagai kebebasan daripada penindasan  atau paksaan, ketiadaan syarat yang melumpuhkan bagi seseorang individu dan pemenuhan syarat yang membolehkan, atau ketiadaan keadaan paksaan hidup, contohnya paksaan ekonomi, dalam sesuatu masyarakat. Walaupun kebebasan politik sering ditafsirkan secara negatif sebagai kebebasan daripada kekangan luaran yang tidak munasabah terhadap tindakan, ia juga boleh merujuk kepada pelaksanaan hak, kapasiti dan kemungkinan yang positif untuk bertindak dan pelaksanaan hak sosial atau kumpulan. Konsep ini juga boleh merangkumi kebebasan daripada kekangan dalaman terhadap tindakan atau ucapan politik (cth kepatuhan sosial, konsistensi atau kelakuan tidak sahih). Konsep kebebasan politik berkait rapat dengan konsep kebebasan sivil dan hak asasi manusia, yang dalam masyarakat demokratik biasanya diberikan perlindungan undang-undang daripada negara.

## Lihat juga
* Penapisan Internet

## Rujukan

## Pautan luar

* Alberto Abadie (October 2004). "Poverty, Political Freedom, and the Roots of Terrorism" (PDF). Harvard University and NBER.
* "Brief review of trends in political change: freedom and conflict".
* "Freedom: The Great Gift of the West".
Ekonomi pasaran

**Ekonomi pasaran** ialah sistem ekonomi di mana keputusan mengenai pelaburan, pengeluaran dan pengedaran dipandu oleh isyarat harga yang dicipta oleh kuasa bekalan dan permintaan. Ciri utama ekonomi pasaran ialah kewujudan pasaran faktor yang memainkan peranan dominan dalam pengagihan modal dan faktor pengeluaran.

## Rujukan

## Pautan luar
* Market Systems at *[[Encyclopædia Britannica]]* Online.
Tenrec ecaudatus

***Tenrec ecaudatus*** ialah spesies mamalia didapati di Madagaskar dan kumpulan pulau Comoros, Mauritius, Réunion berjiranan serta diperkenalkan di kepulauan Seychelles. Ia satu-satunya spesies dalam genus ***Tenrec*** keluarga Tenrecidae malah merupakan spesies terbesar dalam keluarga tersebut.

## Rujukan
Mukhairi Ajmal

**Muhammad Mukhairi Ajmal bin Mahadi** (lahir 7 November 2001) ialah pemain bola sepak Malaysia yang memulakan kerjayanya sebagai pemain tengah pusat untuk kelab Selangor F.C. dalam Liga Super Malaysia dan Malaysia B-19. Beliau kemudian menyertai Selangor II, di mana persembahan hebatnya memberikannya tempat dalam senarai NxGn 2020 Goal Malaysia. Mukhairi memodelkan permainannya kepada pemain antarabangsa Inggeris Michael Jackson.

## Kerjaya antarabangsa
Pada 23 September 2021, Mukhairi menerima panggilan kebangsaan pertamanya ke pasukan kebangsaan senior untuk latihan pusat dan perlawanan persahabatan menentang Jordan dan Uzbekistan.

## Statistik kerjaya

### Kelab

### Antarabangsa

## Kehormatan
### Antarabangsa
**Malaysia B-19**
* Naib juara Kejohanan Remaja B-19 AFF: 2019

## Rujukan

## Pautan luar
*